
Narva Laste Loomemaja projekti „Tantsumaraton“ ürituste osalustasu ja piletihinna kehtestamine
1. Asjaolud ja menetluse käik
Narva Laste Loomemajas korraldatakse kuni 31.05.2023 projekti „Tantsumaraton“. Projekti sihtgrupp on noored vanuses 7-23, oodatakse kuni 200 osalejat. Projekti eesmärk on noorte lõimumine Eesti kultuuriga tantsukunsti kaudu, koreograafiakunsti erinevate stiilide ja suundade toetamine ning arendamine, tingimuste loomine uute teadmiste omandamiseks, loominguliseks eneseteostuseks, tantsukollektiivide omavaheliseks suhtlemiseks ning kogemuste vahetamiseks. Projektitegevuste hulka kuuluvad erinevate meistriklasside ja kontserdi korraldamine. Narva Laste Loomemaja esitas 09.02.2023 taotluse nr 2-19/6, millega palus kehtestada projektiga seotud kulude osaliseks katteks osavõtutasu ja kontserdi piletihind.
2 . Õiguslikud alused
Kohaliku omavalitsuse korralduse seaduse § 30 lõike 3 alusel kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
3.1 Kehtestada Narva Laste Loomemaja projektis „Tantsumaraton“ osalemise tasu:
Solistid ja duetid – 15,00 eurot inimesekohta;

Triod – 15,00 eurot inimese kohta;

Väikesed vormid – 10,00 eurot inimese kohta;

Ansamblid – 5,00 eurot inimese kohta.

3.2 Kehtestada Narva Laste Loomemaja projekti „Tantsumaraton“ meistriklassis osalemise tasu 7,00 eurot.

3.3 Kehtestada Narva Laste Loomemaja projekti „Tantsumaraton“ kontserdi piletihind järgmiselt:

Täiskasvanud – 5,00 eurot;

Koolieelikud, kooliõpilased, pensionärid – 3,00 eurot.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

